ai4bharat/Pralekha huggingface dataset:
பிரதமர் அலுவலகம்
பயனில்லா 30 தரிசு நிலங்கள் அழகிய பசுமை சுற்றுலா மையங்களாக மாற்றப்பட்டிருப்பதற்கு பிரதமர் பாராட்டு
1610 ஹெக்டர் பரப்பளவில் உள்ள பயனில்லா 30 தரிசு நிலங்களை அழகிய பசுமை சுற்றுலா தலங்களாக மாற்றியமைத்துள்ள கோல் இந்தியா நிறுவனக் குழுவினரின் முயற்சிகளுக்கு பிரதமர் திரு.நரேந்திர மோடி பாராட்டுத் தெரிவித்துள்ளார்.
மத்திய ரயில்வே, நிலக்கரி மற்றும் சுரங்கத்துறை இணை அமைச்சர் திரு.ராவ் சாஹேப் படேல் தன்வே வெளியிட்டுள்ள ட்விட்டர் பதிவுக்கு பதிலளிக்கும் வகையில் பிரதமர் வெளியிட்டுள்ள பதிவில் கூறியிருப்பதாவது:
“நீடித்த வளர்ச்சி மற்றும் பசுமை சுற்றுலாவை மேலும் மேம்படுத்துவதற்கான பாராட்டுக்குரிய முயற்சி”
பிரதமர் அலுவலகம்
நாடாளுமன்ற முன்னாள் உறுப்பினர் திரு ஷரத் திரிபாதியின் மறைவுக்கு பிரதமர் இரங்கல்
நாடாளுமன்ற முன்னாள் உறுப்பினர் திரு ஷரத் திரிபாதியின் அகால மறைவு குறித்து பிரதமர் திரு நரேந்திர மோடி ஆழ்ந்த வருத்தம் தெரிவித்துள்ளார்.
இது தொடர்பாக பிரதமர் வெளியிட்டுள்ள சுட்டுரைச் செய்தியில், "திரு ஷரத் திரிபாதியின் அகால மரணம் என்னையும், பலரையும் சோகத்தில் ஆழ்த்தியுள்ளது. அவர் சமுதாயத்திற்கு சேவை செய்வதையும், நலிவுற்ற மக்களுக்காக உழைப்பதையும் நேசித்தார். கபீர்தாசரின் கொள்கைகளை பிரபலப்படுத்த அவர் புதுமையான முயற்சிகளை மேற்கொண்டார். அன்னாரது குடும்பத்தினருக்கும் ஆதரவாளர்களுக்கும் எனது இரங்கல்கள். ஓம் சாந்தி" என்று கூறியுள்ளார்.
(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மின்சார வாகனங்கள் மற்றும் மின்னேற்று நிலையங்கள்: சென்னை உள்ளிட்ட நகரங்களுக்கான செயல்திட்டம் தயாரிப்பு
மக்களவையில் கேள்வி ஒன்றுக்கு எழுத்துப்பூர்வமாக பதிலளித்த மத்திய சாலை போக்குவரத்து மற்றும் நெடுஞ்சாலை துறை அமைச்சர் திரு. நிதின் கட்கரி கீழ்காணும் தகவல்களை வழங்கினார்.
வாஹன் 4 தரவுகளின்படி 25-03-2022 அன்று நாட்டில் உள்ள மின்சார வாகனங்களின் எண்ணிக்கை 10,76,420 ஆகும். எரிசக்தி சிக்கன அலுவலகத்தின்  படி 21-03-2022 அன்று மொத்தம் 1,742 பொது மின்னேற்று நிலையங்கள்  நாட்டில் செயல்பாட்டில் உள்ளன.
நாட்டில் மின்சார போக்குவரத்து முறை மாற்றத்தை விரைவுபடுத்துவதற்காக "மின்சார வாகனங்களுக்கான மின்னேற்று உள்கட்டமைப்பு - திருத்தப்பட்ட ஒருங்கிணைந்த வழிகாட்டுதல்கள் மற்றும் தரநிலைகளை" 14.01.2022 அன்று மின்சார அமைச்சகம் வெளியிட்டுள்ளது.
கனரக தொழில்துறை அமைச்சகத்தின் இந்தியா ஃபேஸ்-II -ல் மின்சார வாகனங்களை விரைந்து பயன்படுத்தும் மற்றும் உற்பத்தி செய்வதற்கான திட்டத்தின் கீழ், 68 நகரங்களில் 2877 பொது மின்னேற்று நிலையங்கள் அனுமதிக்கப்பட்டுள்ளன.
4 மில்லியனுக்கும் அதிகமான மக்கள்தொகை கொண்ட  8 நகரங்களுக்கான செயல்திட்டங்கள் பிஈஈ மூலம் தயாரிக்கப்பட்டது. இந்த செயல் திட்டங்களின் கீழ், இந்த நகரங்களில் மின்னேற்றிகளை நிறுவும் வணிகத்திற்கான சூழ்நிலை வாரியான இலக்குகள் உருவாக்கப்பட்டுள்ளன.
சாலையோர வசதிகளின் ஒரு பகுதியாக 39 மின்னேற்ற வசதிகளுக்கு இந்திய தேசிய நெடுஞ்சாலை ஆணையம் ஏற்பாடு செய்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1811830
பிரதமர் அலுவலகம்
மாலத்தீவுகள் அதிபர் மேன்மைதங்கிய இப்ராஹிம் முகமது சோலிஹின் வெற்றிகரமான அறுவை சிகிச்சைக்குப் பிரதமர் வாழ்த்து தெரிவித்துள்ளார்
மாலத்தீவுகள் அதிபர் மேன்மைதங்கிய இப்ராஹிம் முகமது சோலிஹின் வெற்றிகரமான அறுவை சிகிச்சைக்கும் விரைந்து குணமடையவும் பிரதமர் திரு நரேந்திர மோடி வாழ்த்து தெரிவித்துள்ளார்.
மாலத்தீவுகள் அதிபரின் டுவிட்டருக்கு பதிலளித்துப் பிரதமர் கூறியிருப்பதாவது;
"அதிபரின் @ibusolih வெற்றிகரமான அறுவை சிகிச்சைக்கும் விரைந்து குணமடையவும் எனது நல்வாழ்த்துக்களை நான் தெரிவித்துக்கொள்கிறேன்."
பிரதமர் திரு நரேந்திர மோடியின் அன்பான வார்த்தைகளுக்காக மாலத்தீவுகள் அதிபர் மேன்மைதங்கிய இப்ராஹிம் முகமது சோலிஹ் நன்றி தெரிவித்துள்ளார்.
மாலத்தீவுகள் அதிபர் டுவிட்டரில் கூறியிருப்பதாவது; மாலத்தீவுகள் அதிபர் மேன்மைதங்கிய இப்ராஹிம் முகமது சோலிஹின் வெற்றிகரமான அறுவை சிகிச்சைக்குப் பிரதமர் வாழ்த்து தெரிவித்துள்ளார்
மாலத்தீவுகள் அதிபர் மேன்மைதங்கிய இப்ராஹிம் முகமது சோலிஹின் வெற்றிகரமான அறுவை சிகிச்சைக்கும் விரைந்து குணமடையவும் பிரதமர் திரு நரேந்திர மோடி வாழ்த்து தெரிவித்துள்ளார்.
மாலத்தீவுகள் அதிபரின் டுவிட்டருக்கு பதிலளித்துப் பிரதமர் கூறியிருப்பதாவது;
"அதிபரின் @ibusolih வெற்றிகரமான அறுவை சிகிச்சைக்கும் விரைந்து குணமடையவும் எனது நல்வாழ்த்துக்களை நான் தெரிவித்துக்கொள்கிறேன்."
பிரதமர் திரு நரேந்திர மோடியின் அன்பான வார்த்தைகளுக்காக மாலத்தீவுகள் அதிபர் மேன்மைதங்கிய இப்ராஹிம் முகமது சோலிஹ் நன்றி தெரிவித்துள்ளார்.
மாலத்தீவுகள் அதிபர் டுவிட்டரில் கூறியிருப்பதாவது;
" உங்களின் அன்பான வார்த்தைகளுக்காக உங்களுக்கு நன்றி பிரதமர்."
" உங்களின் அன்பான வார்த்தைகளுக்காக உங்களுக்கு நன்றி பிரதமர்."
பிரதமர் அலுவலகம்
தண்டி யாத்திரை மேற்கொண்ட மகாத்மா காந்தி மற்றும் தலைசிறந்த தலைவர்களுக்கு பிரதமர் மரியாதை
அநீதியை எதிர்த்தும், நாட்டின் சுயமரியாதையை பாதுகாக்கவும், தண்டி யாத்திரை மேற்கொண்ட மகாத்மா காந்தி மற்றும் அவருடன் சென்ற தலைசிறந்த தலைவர்களுக்கு பிரதமர் திரு நரேந்திர மோடி மரியாதை செலுத்தியுள்ளார்.
2019-ம் ஆண்டு தேசிய உப்பு சத்யாகிரக நினைவுச் சின்னத்தை நாட்டுக்கு அர்ப்பணித்த போது தாம் ஆற்றிய உரையையும் பிரதமர் பகிர்ந்துள்ளார்.
பிரதமர் வெளியிட்டுள்ள டுவிட்டர் பதிவில் ;
“அநீதியை எதிர்த்தும், நாட்டின் சுயமரியாதையை பாதுகாக்கவும், தண்டி யாத்திரை மேற்கொண்ட காந்தியடிகள் மற்றும் அவருடன் சென்ற தலைசிறந்த தலைவர்களுக்கு மரியாதை செலுத்துகிறேன்.
2019-ம் ஆண்டு தேசிய உப்பு சத்யாகிரக நினைவுச் சின்னத்தை நாட்டுக்கு அர்ப்பணித்த போது நான் ஆற்றிய உரையை இங்கே பகிர்ந்து கொள்கிறேன்.”
(
ரசாயனம் மற்றும் உரங்கள் அமைச்சகம்
உரங்கள் மீதான மானியம்
மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த இரசாயனம் மற்றும் உரங்கள் துறை இணை அமைச்சர் திரு பக்வந்த் கூபா, கீழ்காணும் தகவல்களை வழங்கினார்.
சட்டப்படி அறிவிக்கப்பட்ட அதிகபட்ச சில்லறை விலையில்  விவசாயிகளுக்கு உரம் வழங்கப்படுகிறது. 45 கிலோ யூரியாவின் எம்ஆர்பி ஒரு மூட்டைக்கு ரூ. 42 .
யூரியா உற்பத்தியாளர்/இறக்குமதியாளர்களுக்கு இந்திய அரசால் மானியம் வழங்கப்படுவதால் அனைத்து விவசாயிகளுக்கும் மானிய விலையில் யூரியா வழங்கப்படுகிறது.
மேலும், பாஸ்பேட் மற்றும் பொட்டாஷ் உரங்களுக்கு ஊட்டச்சத்து அடிப்படையிலான மானியக் கொள்கையை அரசு செயல்படுத்தியுள்ளது.
இக்கொள்கையின் கீழ் ஒரு நிலையான அளவு மானியம் வருடாந்தர அடிப்படையில் தீர்மானிக்கப்பட்டு, மானியத்துடன் கூடிய உரங்களுக்கு அவற்றின் ஊட்டச்சத்து உள்ளடக்கத்தைப் பொறுத்து வழங்கப்படுகிறது. இதன்படி, இந்த உரங்களை வாங்கும் ஏழை, குறு விவசாயிகள் உட்பட அனைத்து விவசாயிகளும் மானியத்தால் பயனடைகின்றனர்.
பெங்களூருவில் உள்ள வேளாண் வளர்ச்சி மற்றும் கிராமப்புற உருமாற்ற மையம் தயாரித்த இறுதி அறிக்கையின்படி, வேம்பு பூசப்பட்ட உரத்தால் மண்ணின் தரத்தில் முன்னேற்றம், பூச்சி மற்றும் நோய் கட்டுப்பாடு, களை மேலாண்மை செலவு குறைவு, பயிர்களின் விளைச்சல் மற்றும் அவற்றின் துணைப் பொருட்களில் முன்னேற்றம். உள்ளிட்ட நன்மைகள் ஏற்படுகின்றன.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1808186
விவசாயத்துறை அமைச்சகம்
மத்திய வேளாண்மை மற்றும் விவசாய நலத்துறை அமைச்சர் திரு. நரேந்திர சிங் தோமர் கொரோனா வைரஸ் தொற்று இருக்கும் நிலையிலும், நல்ல அறுவடையும், குறுவைப் பயிர் விதைப்பு நடவடிக்கைகளும் நடந்திருப்பதற்கு திருப்தி தெரிவித்தார்.
மத்தியப்பிரதேசம் மற்றும் சத்தீஸ்கர் மாநிலத்தைச் சேர்ந்த வேளாண் அறிவியல் மையங்களில்  மூன்று நாள் மண்டல அளவிலான பணிமனை ஜூலை 29 முதல் 31, 2020 வரை ஏற்பாடு செய்யப்பட்டது. பயிலரங்கின் முழுமையான அமர்வில் உரையாற்றிய மத்திய வேளாண்மை மற்றும் விவசாய நலத்துறை அமைச்சர் திரு நரேந்திர சிங் தோமர், எந்தவொரு நெருக்கடியிலிருந்தும் நாட்டை மீட்பதற்கான இயல்பான திறன்களை வேளாண்மை மற்றும் கிராமப்புறத் துறைகள் கொண்டுள்ளன என்று கூறினார். கொரோனா வைரஸ் தொற்று இருந்தபோதிலும் நல்ல அறுவடை மற்றும் குறுவை பயிர் விதைப்பு நடவடிக்கைகளில் திருப்தி தெரிவித்த திரு தோமர், எதிர்காலத்தில், கிராமப்புற இந்தியாவும், விவசாய சமூகமும் பிரதமர் திரு நரேந்திர மோடியின் சுயசார்பு இந்தியாவின் இலக்கை அடைவதில் முக்கியமான பங்கு வகிக்கும் என்று கூறினார். நாட்டின் விவசாயிகளும், கிராமப்புறப் பொருளாதாரமும் ஒரு போதும் எந்தவொரு துன்பத்திற்கும் ஆளாகவில்லை என்பதற்கு வரலாறு சாட்சி. பிரதம மந்திரி “உள்ளூர்த் தயாரிப்புகளுக்கு ஆதரவு” என்ற முழக்கமும் கிராமப்புற வளர்ச்சியுடன் ஆழமாக இணைக்கப்பட்டுள்ளது.
நாட்டில் விவசாய வளர்ச்சியை மேற்பார்வையிடுவதில் வேளாண் அறிவியல் மையம்  மற்றும் விவசாய விஞ்ஞானிகளுக்கு முக்கியமான பங்கு உண்டு என்று மத்திய வேளாண் அமைச்சர் கூறினார். இந்திய வேளாண் ஆராய்ச்சிக் கவுன்சில் மற்றும் வேளாண் அறிவியல் மையங்கள் விவசாயிகளை ஈர்க்கும் வகையில் விவசாய வளர்ச்சியின் பகுதி வாரியான மாதிரிகளை உருவாக்க வேண்டும்.
கரிம மற்றும் இயற்கை விவசாயத்தின் முக்கியத்துவத்தை வலியுறுத்திய திரு. தோமர், இவை மனிதர்கள் மற்றும் விலங்குகளின் ஆரோக்கியத்திற்கு மட்டுமன்றி, ஆரோக்கியமான மண் மற்றும் சுத்தமான சூழலுக்கும் இன்றியமையாதவை என்றும், ஏற்றுமதியை அதிகரிப்பதுடன் விவசாயத்தை லாபகரமாக்கும் என்றும் கூறினார். மண்ணின் ஆரோக்கியத்தைப் பராமரிப்பது மற்றும் காலநிலை மாற்றத்தைக் கையாள்வது விஞ்ஞானிகள் முன் முக்கியமான சவால்கள்.
திரு தோமர், சமீபத்தில் அறிவிக்கப்பட்ட கட்டளைகள் கூட்டு விவசாயத்தை ஊக்குவிக்கவும், விவசாயிகள் தங்கள் விளைபொருள்களை எங்கு வேண்டுமானாலும் நல்ல விலையில் விற்கவும் உதவுகின்றன என்றும் கூறினார். விவசாய மற்றும் கிராமப்புற மேம்பாட்டுக்கான தனியார் முதலீட்டிற்கு முக்கியத்துவம் அளித்து, ஒரு லட்சம் கோடி ரூபாயை வேளாண் உள்கட்டமைப்பு நிதியாக அரசு அறிவித்திருப்பது தன்னம்பிக்கை இந்தியாவின் இலக்கை அடைய உதவும். 10000 விவசாய உற்பத்தியாளர் அமைப்புகளை உருவாக்குவதற்கான வழிகாட்டுதல்கள் வழங்கப்பட்டுள்ளன. அவை விதைப்பு முதல் பயிர்கள் விற்பனை வரை அரசாங்கத்தால் ஆதரிக்கப்படும். இந்தத் திட்டத்தின் கீழ் அதிக அளவில் சிறு விவசாயிகளை அழைத்து வருவதற்கான முயற்சிகள் மேற்கொள்ளப்பட வேண்டும்.
உள்துறை அமைச்சகம்
பேரிடர் நிர்வாகத்தில் சிறந்த பணியாற்றியவர்களுக்கான “சுபாஷ் சந்திர போஸ் ஆப்த பிரபந்தன் புரஸ்கார்” விருதுக்கு விண்ணப்பங்கள் வரவேற்பு
பேரிடர் நிர்வாகத்தில் சிறந்த பணியாற்றியவர்களுக்கு வழங்கப்படும் “சுபாஷ் சந்திர போஸ் ஆப்த பிரபந்தன் புரஸ்கார்” விருதுக்கு மத்திய அரசு விண்ணப்பங்களை வரவேற்கிறது. இதற்கு இணையதளம் வாயிலாக, 2020 ஆம் ஆண்டுக்கான விண்ணப்பங்களைப் பெறும் பணி தொடங்கியுள்ளது. தனிநபர்களும், நிறுவனங்களும் தமது விண்ணப்பங்களை, 2020 ஆகஸ்ட் 31-ந் தேதி வரை www.dmawards.ndma.gov.in என்ற இணையதளத்தில் பதிவேற்றம் செய்யலாம். நேதாஜி சுபாஷ் சந்திர போசின் பிறந்தநாளான ஜனவரி 23-ந் தேதியன்று, ஆண்டுதோறும் இந்த விருதுகள் அறிவிக்கப்படுகின்றன.
பேரிடர் நிர்வாகத்தில், சிறந்த பணியாற்றிய தனிநபர்களையும், நிறுவனங்களையும் அங்கீகரிக்கும் வகையில், மத்திய அரசு, சுபாஷ் சந்திரபோஸ் ஆப்த பிரபந்தன் புரஸ்கார் விருதை நிறுவியது. இதனுடன் சான்றிதழும், நிறுவனங்களுக்கு ரூ.51 லட்சம் மற்றும் தனிநபருக்கு ரூ.5 லட்சமும் விருது பணமாக அளிக்கப்படும்.
தனிநபர், தனக்காகவோ, மற்றவருக்காகவோ, ஒரு நிறுவனத்திற்காகவோ இந்த விருதுக்கு விண்ணப்பிக்கலாம். தடுப்பு, குறைப்பு, தயார்நிலை, மீட்பு, நிவாரணம், மறுவாழ்வு, ஆராய்ச்சி, புத்தாக்கம், ஆரம்பக்கட்ட எச்சரிக்கை ஆகிய அம்சங்களில், பேரிடர் நிர்வாகம் தொடர்பாக சிறந்த பணியாற்றிய நபர் அல்லது நிறுவனத்தை இந்த விருதுக்காக பரிந்துரை செய்யலாம்.
பிரதமர் அலுவலகம்
காமன்வெல்த் 2022 விளையாட்டுப் போட்டியின் பேட்மிண்டன் பிரிவில் தங்கப்பதக்கம் வென்ற பி வி சிந்துவுக்கு பிரதமர் வாழ்த்து
பர்மிங்ஹாமில் நடைபெற்று வரும் காமன்வெல்த் 2022 விளையாட்டுப் போட்டியின் பேட்மிண்டன் பிரிவில் தங்கப்பதக்கம் வென்ற பி வி சிந்துவுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில்;
“தனித்துவமான பி வி சிந்து சாம்பியன்களின் சாம்பியன் ஆவார். தனது தனித்திறனை மீண்டும் மீண்டும் அவர் வெளிப்படுத்துகிறார். அவருடைய அர்ப்பணிப்பு மற்றும் உறுதி வியக்கவைக்கிறது. காமன்வெல்த் விளையாட்டுப் போட்டியில் தங்கப்பதக்கம் வென்ற அவருக்கு வாழ்த்துக்கள். எதிர்கால போட்டிகளில் வெற்றி பெறவும் வாழ்த்துகிறேன்” என்று குறிப்பிட்டுள்ளார்.
பிரதமர் அலுவலகம்
பிரதமர் வந்தே பாரத் ரயில் குறித்த மக்களின் காணொளியை பகிர்ந்துள்ளார்
வந்தே பாரத் விரைவு ரயிலில் தனது அனுபவத்தைப் பற்றி ஒருவரது வீடியோவைப் பிரதமர் பகிர்ந்துள்ளார். வந்தே பாரத் ரயில் குறித்த வீடியோவைப் பகிர்ந்த ராஜஸ்தானின் பத்திரிகை தகவல் அலுவலகத்தின் ட்வீட்டை பகிர்ந்து கொண்டுள்ள பிரதமர், “ஆர்ஜே சூஃபி பகிர்ந்திருந்த வந்தே பாரத் ரயில் பயண அனுபவத்தின் காட்சிகளைக் கண்டு மகிழ்ந்தேன்” என்று கூறியுள்ளார்.
குடியரசுத் தலைவர் செயலகம்
நாட்டு மக்களுக்கு குடியரசுத் தலைவர் தீபாவளி வாழ்த்து
தீபாவளி திருநாளை முன்னிட்டு நாட்டு மக்களுக்கு குடியரசுத் தலைவர் திரு ராம் நாத் கோவிந்த் தமது வாழ்த்துகளை தெரிவித்துள்ளார்.
"இந்தியாவிலும் வெளிநாட்டிலும் வாழும் எனது சக மக்களுக்கு புனித பண்டிகையான தீபாவளியை முன்னிட்டு எனது மனமார்ந்த வாழ்த்துக்களை தெரிவித்துக் கொள்கிறேன்," என்று தமது வாழ்த்து செய்தியில் குடியரசுத் தலைவர் கூறியுள்ளார்.
பல்வேறு மதங்கள் மற்றும் பிரிவுகளை சார்ந்த மக்களால் தீபாவளி கொண்டாடப்படுவதால் இந்த பண்டிகை ஒற்றுமையை வளர்ப்பதாக திரு கோவிந்த் தன்னுடைய செய்தியில் கூறியுள்ளார்.
மாசு இல்லாமல் சுற்றுச்சூழலுக்கு உகந்த வகையில் தீபாவளியை கொண்டாடுமாறு மக்களை கேட்டுக் கொண்டுள்ள அவர், நாட்டில் உள்ள ஒவ்வொரு வீட்டிலும் மகிழ்ச்சி, ஒளி மற்றும் வளத்தை இந்த பண்டிகை கொண்டு வரட்டும் என்று வாழ்த்தியுள்ளார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://www.pib.gov.in/PressReleasePage.aspx?PRID=1672680
பாதுகாப்பு அமைச்சகம்
பினாகா ஏவுகணையை ஒடிஷா கடற்பகுதியில் வெற்றிகரமாக பரிசோதித்தது டிஆர்டிஓ
பாதுகாப்பு ஆராய்ச்சி மற்றும் மேம்பாட்டு நிறுவனமான டிஆர்டிஓ-வால் உருவாக்கப்பட்ட பினாகா ஏவுகணை, ஒடிஷா மாநிலம் சந்திப்பூர் கடற்பகுதியில் உள்ள ஒருங்கிணைந்த சோதனை தளத்திலிருந்து இன்று  வெற்றிகரமாக பரிசோதிக்கப்பட்டது. பீரங்கி பொருத்தப்பட்ட இந்த பினாகா ஏவுகணை, எதிரிகளின் பகுதிக்குள் 75 கிலோமீட்டர் தொலைவு வரை பாய்ந்து சென்று தாக்கக் கூடிய திறன் பெற்றதாகும்.
பினாகா எம்.கே-II ராக்கெட்டின் ஊடுருவல் திறன், கட்டுப்பாடு மற்றும் வழிகாட்டு நடைமுறைகளை ஒருங்கிணைத்து, துல்லியமான தாக்கும் திறனை மேம்படுத்தி இந்த ஏவுகணை தயாரிக்கப்பட்டுள்ளது. இந்த ஏவுகணையின் ஊடுருவல் திறன், ஐஆர்என்எஸ்எஸ் உதவியுடன் வடிவமைக்கப்பட்டுள்ளது.
இந்த ஏவுகணை அதன் அதிகரிக்கப்பட்ட தாக்குதல் தொலைவு, துல்லியத் தன்மை மற்றும் துணைக் கருவிகளின் செயல்பாடு உள்ளிட்ட அனைத்து நோக்கங்களையும் எட்டியது. டிஆர்டிஓ அமைப்பின் கட்டுப்பாட்டில் பல்வேறு இடங்களில் செயல்படும் ஆய்வுக்கூடங்கள் ஒருங்கிணைந்து இந்த ஏவுகணையை உருவாக்கியுள்ளன.
இமரத் ஆராய்ச்சி மைய இயக்குனர் திரு. நாராயணமூர்த்தி, பீரங்கி ஆராய்ச்சி மற்றும் மேம்பாட்டு மைய இயக்குனர் டாக்டர் வி.வெங்கடேஸ்வர ராவ், ஒருங்கிணைந்த சோதனை தளத்தின் இயக்குனர் டாக்டர் பி கே தாஸ் மற்றும் ஆதாரம் & பரிசோதனை நிறுவனத்தின் இயக்குனர் டி கே ஜோஷி ஆகியோர் முன்னிலையில் இந்த ஏவுகணை பரிசோதனை நடைபெற்றது. இந்த ஏவுகணை சோதனையில் ஈடுபட்ட குழுவினருக்கு, பாதுகாப்பு ஆராய்ச்சி மற்றும் மேம்பாட்டு நிறுவனத்தின் தலைவரும், பாதுகாப்பு ஆராய்ச்சி மற்றும் மேம்பாட்டுத் துறையின் செயலாளருமான டாக்டர் சதீஷ் ரெட்டி பாராட்டுத் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 108 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 111.13 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 12.73 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
அறிவியல் மற்றும் தொழில்நுட்பத்துறை
லேசர் அடிப்படையிலான, தன்னைத்தானே தூய்மைப்படுத்தும் உலோக பரப்பு தொடர்பான ஆய்வு
மத்திய அறிவியல் தொழில்நுட்பத்துறையின் கீழ் இயங்கும் பவுடர் மெட்டலார்ஜி மற்றும் புதிய பொருட்களுக்கான சர்வதேச நவீன ஆராய்ச்சி மையத்தின் விஞ்ஞானிகள், சுற்றுச்சூழலுக்கு உகந்த, லேசர் அடிப்படையிலான தன்னைத்தானே சுத்தப்படுத்திக் கொள்ளக் கூடிய மற்றும் துருப்பிடிப்பதிலிருந்து பாதுகாக்கக் கூடிய உலோகப் பரப்பு தொடர்பான ஆய்வுகளை மேற்கொண்டுள்ளனர். இது தொடர்பான விரிவான விவரங்களுக்கு : https://pib.gov.in/PressReleasePage.aspx?PRID=1649959
(Visitor Counter : 93
வணிகம் மற்றும் தொழில்துறை அமைச்சகம்
தொழில் பாதுகாப்புத்தள இணைய தளத்தை ஒரே வாரத்தில் 1.75 லட்சத்துக்கும் அதிகமானோர் பார்வையிட்டனர்.
கோவிட்-19 தொற்றுக்கு இந்தியா எடுத்து வரும் உடனடி நடவடிக்கைகள் குறித்த தகவல்களைத் தொழில்துறையினர் பெற இத்தளம் உதவுகிறது.
வர்த்தகம் மற்றும் தொழில் அமைச்சகத்தின் கீழ் செயல்பட்டு வரும் இந்திய தேசிய முதலீட்டு மேம்பாடு மற்றும் மேலாண்மை நிறுவனத்தின் இன்வெஸ்ட் இந்தியா இணையதளத்தில் இயங்கும் இந்திய முதலீட்டு தொழில் பாதுகாப்பு தளம் கோவிட்19 தொற்றுக்கு இந்தியா எவ்வாறு துரிதமாக செயல்பட்டு நடவடிக்கைகள் எடுத்து வருகிறது என்பது குறித்த உடனடி தகவல்களை தொழில்துறையினர் மற்றும் முதலீட்டாளர்கள் பெற வசதியாக இருக்கிறது இந்த வர்த்தகதளம். 21 மார்ச், 2020 அன்று தொடங்கப்பட்ட இந்த தளம், இன்று காலை 10 மணி வரை 50க்கு மேற்பட்ட நாடுகளில் இருந்து 1.75 லட்சத்துக்கும் அதிகமான பார்வையாளர்களை ஈர்த்துள்ளது. 423 அரசு அறிவிப்புகள் மற்றும் அறிவிக்கைகளை கொண்டுள்ள இந்த தளம், 205 வலைப்பதிவுகள், தகவல் படங்கள், காணொலிகள் மற்றும் இதர தகவல்களையும் கொண்டுள்ளது. கோவிட்டுக்கான நன்கொடைகள்தான் இந்த தளத்தில் அதிகம் தேடப்பட்ட தகவலாகும்.
கேள்விகளுக்கு உடனுக்குடன் பதிலளிக்கும் துறை வல்லுனர்களின் அர்ப்பணிப்பான பங்களிப்போடு செயல்படும் இந்த தொழில் பாதுகாப்புத் தளம், தொழில் சம்பந்தப்பட்ட சிக்கல்களைக் களைவதில் துடிப்புடன் செயல்பட்டு வருகிறது. சிறு, குறு மற்றும் நடுத்தர தொழில்களின் சந்தேகங்களை களைவதற்கும், பதிலளிப்பதற்கும், இந்திய சிறு தொழில்கள் மேம்பாட்டு வங்கியுடன்  இணைந்து செயல்படும் என்று இன்வெஸ்ட் இந்தியா அறிவித்துள்ளது.
(Visitor Counter : 98
சாலைப் போக்குவரத்து மற்றும் நெடுஞ்சாலைத்துறை அமைச்சகம்
முன்னேறிய போக்குவரத்து தொழில்நுட்பத்திற்கான திறன்மிகு மையத்தை அமைப்பதற்காக நியூ சவுத் வேல்ஸ் பல்கலைக்கழகத்துடன் இந்திய நெடுஞ்சாலை பொறியாளர்கள் அகாடெமி ஒப்பந்தம்
சாலை போக்குவரத்து மற்றும் நெடுஞ்சாலைகள் அமைச்சகத்தின் கீழ் இயங்கும் இந்திய நெடுஞ்சாலை பொறியாளர்கள் அகாடெமி , முன்னேறிய போக்குவரத்து தொழில்நுட்பத்திற்கான திறன்மிகு மையத்தை நோய்டாவில் அமைப்பதற்காக ஆஸ்திரேலியாவில் உள்ள நியூ சவுத் வேல்ஸ் பல்கலைக்கழகத்துடன் ஒப்பந்தத்தில் கையெழுத்திட்டது.
மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு நிதின் கட்கரி, சாலை போக்குவரத்து மற்றும் நெடுஞ்சாலைகள் மற்றும் விமான போக்குவரத்து இணை அமைச்சர் ஜெனரல்  டாக்டர் வி கே சிங், தலைமை இயக்குநர்  மற்றும் சிறப்பு செயலாளர் திரு ஐ கே பாண்டே, இணை செயலாளர், சரக்கு போக்குவரத்து மற்றும் இந்திய நெடுஞ்சாலை பொறியாளர்கள் அகாடெமி திரு சஞ்சீவ் குமார், நியூ சவுத் வேல்ஸ் பல்கலைக்கழக துணை வேந்தர் பேராசிரியர் ஐயன் ஜேக்கப்ஸ், ஒருங்கிணைந்த போக்குவரத்து புதுமைகளுக்கான மையத்தின் இயக்குநர் பேராசிரியர் விநாயக் தீட்சித் மற்றும் சாலை போக்குவரத்து மற்றும் நெடுஞ்சாலைகள் அமைச்சகம், இந்திய நெடுஞ்சாலை பொறியாளர்கள் அகாடெமி மற்றும் நியூ சவுத் வேல்ஸ் பல்கலைக்கழகத்தின் மூத்த அதிகாரிகள் காணொலி மூலம் நடைபெற்ற இந்நிகழ்ச்சியில் கலந்துக் கொண்டனர்.
நாட்டின் சாலை பாதுகாப்பு நிலைமையை இந்த திட்டம் மேம்படுத்தும் என்று நிகழ்ச்சியில் பேசிய திரு நிதின் கட்கரி தெரிவித்தார்.
திறன் வளர்த்தல், தொழில்நுட்ப பரிமாற்றம், இந்திய நெடுஞ்சாலை பொறியாளர்கள் அகாடெமியின் கேட்ஸை  நிறுவுவதற்கான சூழலை உருவாக்குதல் ஆகியவற்றுக்கான திட்டத்திற்காக இந்த ஒப்பந்தம் கையெழுத்திடப்பட்டுள்ளது. திறன்மிகு போக்குவரத்து அமைப்புகள் மற்றும் மாதிரி மீதான சான்றிதழ் படிப்பு ஒன்றையும் நியூ சவுத் வேல்ஸ் பல்கலைக்கழகம் வழங்கும்.
மேலும், ஆஸ்திரிலேயா மற்றும் இந்தியாவில் போக்குவரத்து துறையில் உள்ள தொழில்கள் மற்றும் புது நிறுவனங்களை  இந்த ஒப்பந்தம் ஊக்கப்படுத்துவதோடு, முன்னேறிய போக்குவரத்து அமைப்புகளில் கண்டுபிடிப்புகள், ஆராய்ச்சி மற்றும் மேம்பாட்டிற்கான வாய்ப்புகளை உருவாக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://www.pib.gov.in/PressReleasePage.aspx?PRID=1735874
உள்துறை அமைச்சகம்
சிறந்த சேவைக்காக அசாம் காவல்துறைக்கு குடியரசுத் தலைவரின் கலர்ஸ் கொடி விருதை உள்துறை அமைச்சர் திரு அமித்ஷா வழங்கினார்
சிறந்த சேவைக்காக அசாம் காவல்துறைக்கு குடியரசுத் தலைவரின் கலர்ஸ் கொடி விருதை மத்திய உள்துறை, கூட்டுறவுத்துறை அமைச்சர் திரு அமித்ஷா இன்று குவஹாத்தியில் வழங்கினார். அசாம் முதலமைச்சர் டாக்டர் ஹிமந்தா பிஸ்வா சர்மா, அசாம் காவல்துறையின் தலைமை இயக்குனர் உள்ளிட்டோர் இந்த நிகழ்ச்சியில் கலந்து கொண்டனர்.
நாட்டின் உயரிய காவல்துறை விருதை பெறும் 10-வது காவல்படையாக அசாம் காவல்துறை திகழ்வது குறித்து பெருமிதமடைவதாக உள்துறை அமைச்சர் தமது உரையில் குறிப்பிட்டார். இந்த விருதை பெற்றதன் மூலம் அசாம் காவல்துறை பெருமைமிக்க பட்டியலில் சேர்ந்துள்ளது. அசாம் காவல்துறையின் 200 ஆண்டு கால பெருமிதம் மிக்க வரலாற்றை நினைவுகூர்ந்த அமித்ஷா, 1826-ம் ஆண்டு இந்த காவல்துறை பிரிட்டிஷ் ஆட்சியால் ஏற்படுத்தப்பட்டதை சுட்டிக்காட்டினார்.
அசாமில் தீவிரவாதம் முடிவுக்கு வந்துள்ளதை சுட்டிக்காட்டி பெருமிதம் தெரிவித்த திரு அமித்ஷா, பிரதமர் திரு நரேந்திர மோடியின் தலைமையின் கீழ் அமைதி ஒப்பந்தங்களை ஒன்றன்பின் ஒன்றாக செய்து கொண்டதை குறிப்பிட்டார். தற்போது அசாமில் எந்தவித தீவிரவாத இயக்கமும் செயல்பாட்டில் இல்லை என்று அவர் கூறினார். தவறாக வழிகாட்டப்பட்ட இளைஞர்கள், தேசிய நீரோடையில் சேர்ந்து ஆயுதங்களை கைவிட்டுள்ளதாக தெரிவித்த அவர், அண்டை மாநிலத்துடனான எல்லைத்தாவாவுக்கு 70 ஆண்டுகள் குறித்து தீர்வு கிடைத்துள்ளதாக கூறினார்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1824221
உள்துறை அமைச்சகம்
அதிவிரைவு படையின் 97-வது பிரிவுக்கு மத்திய உள்துறை அமைச்சர் திரு அமித் ஷா அடிக்கல் நாட்டினார்
கர்நாடகாவின் சிவமொக்கா மாவட்டத்தில் உள்ள பத்ராவதியில், அதிவிரைவு படையின் 97-வது பிரிவுக்கு மத்திய உள்துறை அமைச்சர் திரு அமித் ஷா அடிக்கல் நாட்டினார்.
மத்திய நிலக்கரி, சுரங்கங்கள் மற்றும் நாடாளுமன்ற விவகாரங்கள் அமைச்சர் திரு பிரகலாத் ஜோஷி, கர்நாடக முதல்வர் திரு பி எஸ் எடியூரப்பா, துணை முதல்வர்கள் திரு கோவிந்த் கரஜோல் மற்றும் டாக்டர் அஷ்வத் நாராயண் உள்ளிட்டோர் இந்நிகழ்ச்சியில் பங்கேற்றனர்.
நிகழ்ச்சியில் உரையாற்றிய திரு அமித் ஷா, 97-வது பிரிவுக்கு அடிக்கல் நாட்டப்பட்டதன் மூலம் அதிவிரைவு படையின் வரலாற்றில் மேலும் ஒரு அத்தியாயம் சேர்க்கப்பட்டுள்ளதாக கூறினார்.
தென் இந்தியா முழுக்கவும் மற்றும் கோவா வரையிலும் அமைதியை நிலைநாட்டுவதற்கு அதிவிரைவு படை மக்களோடு தோளோடு தோள் நிற்கும் என்று அமைச்சர் மேலும் தெரிவித்தார்.
இன்னொரு வகையிலும் இந்த நாள் முக்கியமான தினம் என்று குறிப்பிட்ட திரு அமித் ஷா, கொரோனா தடுப்பு மருந்துகள் வழங்கப்படுவதன் மூலம் ஒரு வருட போராட்டம் முக்கிய கட்டத்தை எட்டியுள்ளதாக கூறினார்.
அனைவரையும் ஒன்றிணைத்து கொரோனாவுக்கு எதிராக பிரதமர் நரேந்திர மோடி சிறப்பாக போராடினார் என்று திரு அமித் ஷா கூறினார்.
மேலும் விவரங்களுக்கு இந்த ஆங்கில செய்தி குறிப்பை காணவும்
https://pib.gov.in/PressReleasePage.aspx?PRID=1689174
-----
(Visitor Counter : 163
குறு சிறு மற்றும் நடுத்தர தொழில் துறை அமைச்சகம்
ஹஸ்ரத் நிஜாமுதீன் ரயில் நிலையத்தில் காதி கண்காட்சி: மத்திய அமைச்சர் திரு பானு பிரதாப் சிங் வர்மா தொடங்கி வைத்தார்
ஹஸ்ரத் நிஜாமுதீன் ரயில் நிலையத்தில், மத்திய குறு, சிறு மற்றும் நடுத்தர தொழில் நிறுவனங்கள் துறை இணை அமைச்சர் திரு பானு பிரதாப் சிங் வர்மா, காதி கண்காட்சி மற்றும் விற்பனையகங்களை இன்று தொடங்கி வைத்தார். நாட்டின் 75-ஆவது சுதந்திர ஆண்டைக் கொண்டாடும் வகையில், நாடு முழுவதும் உள்ள 75 ரயில் நிலையங்களில் காதி இந்தியாவின் விற்பனை அரங்கு அமைக்கப்பட்டுள்ளது. ஹஸ்ரத் நிஜாமுதீன் ரயில் நிலையத்தில் விற்பனையகத்தைப் பார்வையிட்ட அமைச்சர், ரயில் நிலையத்திற்கு வரும் பயணிகளைக் கவரும் வகையில், பல்வேறு வகையான காதி பொருட்களையும், அவற்றின் விலைப் பட்டியலையும் தெளிவாகக் காட்சிப்படுத்துமாறு காதி மற்றும் கிராம தொழில்கள் ஆணைய அதிகாரிகளுக்கு உத்தரவிட்டார். இந்த முன்முயற்சியைப் பாராட்டிய அவர், இதன் மூலம் காதி பொருட்களுக்கு புதிய நுகர்வோர் கிடைப்பார்கள் என்று கூறினார்.
காதி கைவினைஞர்கள் தங்களது பொருட்களை விற்பனை செய்வதற்கு மிகப்பெரிய சந்தை தளமாக இந்த விற்பனையகம் அமையும் என்றார் அவர். ஹஸ்ரத் நிஜாமுதீன் ரயில் நிலையத்துடன், புது தில்லி ரயில் நிலையத்தில் அமைக்கப்பட்டுள்ள காதி விற்பனை அரங்கும் பொதுமக்களிடையே நல்ல வரவேற்பைப் பெற்றுள்ளது. ஆகஸ்ட் 15-ஆம் தேதி, இந்த அரங்கில் ரூ. 25,000 மதிப்பிலான காதி பொருட்கள் விற்பனை செய்யப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1746424
நிதி அமைச்சகம்
1 ஏப்ரல் 2020 முதல் இதுவரை 26,242 கோடி ரூபாய்க்கான தொகை திருப்பி அளிக்கப்பட்டுள்ளது
நேர்முக வரிகளுக்கான மத்திய வாரியம், வருமான வரி செலுத்தும் 16,84,298 பேருக்கு, 1 ஏப்ரல் 2020 முதல் 21 மே 2020 வரையிலான காலத்தில், 26,242 கோடி ரூபாய் மதிப்பிலான திருப்பி அளிப்பதற்கான தொகையைth திருப்பி அளித்துள்ளது இந்தக் காலகட்டத்தில் வருமான வரி செலுத்துபவர்களுக்கு திருப்பி அளிக்கப்பட வேண்டிய தொகையான 14,632 கோடி ரூபாய் 15,81,906 பேருக்கு திருப்பி வழங்கப்பட்டுள்ளது. நிறுவனங்களுக்கான திருப்பி அளிக்கப்பட வேண்டிய வரித்தொகை 11, 610 கோடி ரூபாய் 1,02,392 நிறுவனங்களுக்கு திருப்பி அளிக்கப்பட்டுள்ளது
ஆத்ம நிர்பார் பாரத் அபியான் சுயசார்பு இந்தியா திட்டம், சென்ற வாரம் மத்திய நிதி அமைச்சர் திருமதி நிர்மலா சீதாராமன் அவர்களால், அறிவிக்கப்பட்ட பிறகு வருமான வரி செலுத்துபவர்களுக்கு திருப்பி அளிக்கப்பட வேண்டிய தொகை மேலும் விரைவாக திருப்பி அளிக்கப்பட்டு வருகிறது. 16 ஆம் தேதியுடன் முடிவடைந்த வாரத்தில் அதாவது 9 மே 2020 முதல் 16 மே 2020 வரையிலான காலத்தில் 37,531 பேருக்கு 2050. 61 கோடி ரூபாய் திருப்பி அளிக்கப்பட்டுள்ளது. நிறுவன வரி செலுத்தும் 2878 பேருக்கு 867. 62 கோடி ரூபாய் திருப்பி செலுத்தப்பட்டுள்ளது. இந்த வாரம் அதாவது 17 மே 2020 முதல் 21 மே 2020 வரையிலான காலத்தில் 1,22,7 64 பேருக்கு 2672. 97 கோடி ரூபாய் திருப்பியளிக்கப்பட்டது.
அறக்கட்டளைகள் குறு, சிறு, நடுத்தர நிறுவனங்கள், தனியார் நிறுவனங்கள், தனியார் கூட்டு நிறுவனங்கள் உட்பட 33,774 நிறுவனங்களுக்கு 6714.34 கோடி ரூபாய் திருப்பியளிக்கப்பட்டுள்ளது. இதுவரை மொத்தம் 1,56,538 பேருக்கு திருப்பி அளிக்கப்பட்டுள்ள மொத்த தொகை 9787. 31 கோடி ரூபாய்.
(